text: - алтай таулары жүйесінің оңтүстік-батыс бөлігіндегі жота. шығыс қазақстан облысы алтай, қатонқарағай аудандары және ресей федерациясы шекарасында орналасқан. абсолюттік биіктігі 2783 м. бұқпа, көкжота, теснинский шпиль, т.б. биік таулардан тұрады. бұқтырма және қатон өзендерінің суайрығы. шығысқа қарай 120 км-ге созылған. шығысындағы таулы үстірт қатты тілімделген. батысынан шихалиха, мансиха, большая речка, бобровка, лукина, черновая, т.б. өзендер бастау алады. эффузивтік жыныстардан, құмтастардан түзілген. тау жоталарының биік белдеулерінде тектоникалық процестердің әсерінен пайда болған черновское, маралды, т.б. көлдер бар. беткейлерінде қарағай, қайың және самырсын орманы, 2000 м-ден жоғары субальпі және альпі шалғыны өседі.